Līgums Nr. FM VID 2024/124-2

**Kraušanas vai kraušanas un transportēšanas pakalpojumu nodrošināšana Latgalē un Sēlijā**

|  |  |
| --- | --- |
| Rīgā | Dokumenta datums ir tā  elektroniskās parakstīšanas datums |

**Valsts ieņēmumu dienests**, kā vārdā saskaņā ar \_\_\_\_\_\_\_\_\_\_\_\_\_\_\_ rīkojas tā ģenerāldirektor\_ \_\_\_\_\_\_\_\_\_\_\_\_\_\_\_\_\_\_ (turpmāk – Pasūtītājs), no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, kā vārdā saskaņā ar \_\_\_\_\_\_\_\_\_\_\_\_\_ rīkojas tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Izpildītājs), no otras puses, abi kopā saukti arī kā “Puses”, bet atsevišķi kā “Puse”, pamatojoties uz iepirkuma “Kraušanas vai kraušanas un transportēšanas pakalpojumu nodrošināšana Latgalē un Sēlijā”, iepirkuma identifikācijas Nr. FM VID 2024/124-2 rezultātiem, noslēdz šādu līgumu (turpmāk – Līgums):

1. **Līguma priekšmets**

Pasūtītājs pasūta un Izpildītājs apņemas nodrošināt kraušanas vai kraušanas un transportēšanas pakalpojumu sniegšanu Latgales un Sēlijas reģionā, kas sevī ietver mazgabarīta mantas (manta iepakojumos vai vienībās līdz 100 kg), mantas no 100kg līdz 500kg (manta ir iepakojumos vai vienībās no 100kg līdz 500kg), kā arī mantas virs 500kg (manta ir iepakojumos vai vienībās virs 500kg), kas, saskaņā ar Ministru kabineta 2013.gada 26.novembra noteikumiem Nr.1354 “*Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā*”, atzīta par Valstij piekritīgo mantu (turpmāk – Manta) kraušanu vai kraušanu un transportēšanu, kā arī nepieciešamības gadījumā tās iepakošanu/izpakošanu (turpmāk – Pakalpojums) saskaņā ar Līguma un tā pielikumu nosacījumiem.

1. **Līguma summa un norēķinu kārtība**
   1. Līguma kopējā summa ir **4 000,00 EUR** (četri tūkstoši *euro* un 00 centi) bez pievienotās vērtības nodokļa (turpmāk – PVN). PVN tiek maksāts saskaņā ar spēkā esošo nodokļa likmi.
   2. Līguma kopējā summā ir ietvertas visas Līguma 1.punktā minētā Pakalpojuma izmaksas saskaņā ar Līguma pielikumā noteiktajām cenām, Pušu pilnvaroto personu saskaņotām tāmēm un transporta dīzeļdegvielas (turpmāk – degvielas) izmaksām.
   3. Līguma pielikumā noteiktajās cenās ir ietvertas visas izmaksas, kas saistītas ar Pakalpojuma nodrošināšanu, izmantojot Izpildītāja aprīkojumu (piem., palešu rati, palīginstrumenti, frontālais iekrāvējs), iekraušanas un izkraušanas, transporta pakalpojumu, transporta gaidīšanas laika izmaksas, ar darbinieku darba samaksu saistītās izmaksas, nodokļi (izņemot PVN), nodevas, garantijas, kā arī citas ar Līguma savlaicīgu un kvalitatīvu izpildi saistītas izmaksas, izņemot Līguma 2.6. un 2.7.apakšpunktā noteiktās izmaksas.
   4. Līguma 1.punktā minētā Pakalpojuma cenas ir noteiktas Līguma 1.pielikumā. Pasūtītājs Izpildītājam maksā:
      1. par Mantas no 100kg līdz 500kg (Manta ir iepakojumos vai vienībās no 100kg līdz 500kg) saskaņā ar Līguma 1.pielikuma 1.tabulas 1. un 3.punktā noteikto cenu par 1 (vienu) vienību;
      2. par Mantas virs 500kg (Manta ir iepakojumos vai vienībās virs 500kg) saskaņā ar Līguma 1.pielikuma 1.tabulas 2. un 3.punktā noteikto cenu par 1 (vienu) vienību;
      3. par Mantas līdz 100kg (Manta ir iepakojumos vai vienībās līdz 100kg) saskaņā ar Līguma 1.pielikuma 2.tabulas 1.punktā noteikto cenu par 1 (vienu) stundu.
   5. Pasūtītājs maksā Izpildītājam transportlīdzekļu amortizācijas izmaksas par Pakalpojuma sniegšanā izmantotajiem transportlīdzekļiem saskaņā ar Līguma 1.pielikuma 3.tabulā noteikto cenu par 1 (vienu) kilometru.
   6. Par Pakalpojumu papildus tiek segti Mantas iepakošanas materiālu (plēves, pakošanas lentes, u.c.) izmaksas saskaņā ar Līguma 8.9.apakšpunktā noteikto Pušu pilnvaroto personu (turpmāk – Pušu pilnvarotās personas) abpusēji saskaņotu tāmi.
   7. Par Pakalpojumu papildus tiek segti Izpildītāja transporta degvielas izdevumi, par pamatu aprēķinam piemērojot degvielas (dīzeļdegvielas) izmaksas neatkarīgi no transportlīdzekļa dzinēja veida. Degvielas izmaksas Izpildītājs norāda atsevišķi pieņemšanas – nodošanas aktā un rēķinā un Pasūtītājs maksā papildus atbilstoši degvielas patēriņa normai, kas veido 10 (desmit) litrus degvielas uz 100 km transportlīdzekļiem ar kravnesību līdz 3,5 tonnām, 14 (četrpadsmit) litrus degvielas transportlīdzekļiem ar kravnesību no 3,5 tonnām līdz 7,5 tonnām un 23 (divdesmit trīs) litrus degvielas uz 100km transportlīdzekļiem ar kravnesību virs 7,5 tonnām un to reizinot ar Centrālās statistikas pārvaldes noteikto vidējo degvielas mazumtirdzniecības cenu 1 (vienam) litram Latvijas Republikā attiecīgajā Pakalpojuma sniegšanas mēnesī (informācija pieejama Centrālās statistikas pārvaldes tīmekļa vietnē: <https://data.stat.gov.lv/pxweb/lv/OSP_PUB/START__VEK__PC__PCC/PCC010m>).

Degvielas patēriņa norma tiek noteikta balstoties uz autoražotāju sniegtajiem tehniskajiem datiem. Izmantojot autotransportu ar jebkuru cita veida dzinēju par pamatu aprēķinam tiks piemērota norma transportlīdzeklim ar kravnesību līdz 3,5 tonnām 10 (desmit) litri degvielas uz 100km, transportlīdzeklim ar kravnesību no 3,5 tonnām līdz 7,5 tonnām 14 (četrpadsmit) litri degvielas uz 100 km un transportlīdzeklim ar kravnesību virs 7,5 tonnām 23 (divdesmit trīs) litri degvielas uz 100km.

* 1. Degvielas patēriņa norma ir paredzēta uz visu Līguma darbības laiku, tajā paredzot gan patēriņa iespējamās svārstības ziemas un vasaras laika apstākļos, gan iespējamās degvielas patēriņa izmaiņas pie dažādiem braukšanas apstākļiem, gan iespējamās degvielas patēriņa izmaiņas pie transportlīdzekļa dzinēja nolietojuma visā Līguma darbības laikā, kā arī visas citas iespējamās degvielas patēriņa izmaiņas dažādos apstākļos visā Līguma darbības laikā.
  2. Pirms Pakalpojuma veikšanas, kas saistīts ar Mantas transportēšanu, Pušu pilnvarotās personas elektroniski saskaņo brauciena maršrutu, ņemot vērā, ka brauciena maršrutā tiek rēķināts ceļa posms no Mantas iekraušanas vietas līdz Mantas izkraušanas vietai.
  3. Pasūtītājs par saņemto Pakalpojumu veic samaksu saskaņā ar Līguma 1.pielikumā noteiktām cenām, papildus degvielas un iepakošanas materiālu apmaksas nosacījumiem saskaņā ar Līguma 2.6. un 2.7.apakšpunktos noteikto, ar pārskaitījumu uz Izpildītāja norādīto bankas norēķinu kontu 30 (trīsdesmit) dienu laikā pēc dienas, kad Līguma 8.9.1.2.apakšpunktā noteiktā Pasūtītāja pilnvarotā persona un Līguma 8.9.2. apakšpunktā noteiktā Izpildītāja pilnvarotā persona (turpmāk – Izpildītāja pilnvarotā persona) ir parakstījušas attiecīgo Pakalpojuma nodošanas – pieņemšanas aktu un Pasūtītājs ir saņēmis rēķinu. Ja Izpildītājs vēlas sniegt e-rēķinus, tad tie nosūtāmi uz e-adresi EINVOICE\_VID@90000069281.  Ja Izpildītājs Pasūtītājam iesniedz elektronisko rēķinu tam jāatbilst normatīvajos aktos noteiktajam formātam. Par minētās elektroniskā pasta adreses izmaiņām Pasūtītājs rakstiski paziņo Izpildītājam un atsevišķi grozījumi Līgumā netiek veikti.
  4. Pieņemšanas – nodošanas aktu, kā arī nepieciešamības gadījumā abpusēji saskaņotu iepakošanas materiālu tāmi un rēķinu par sniegto Pakalpojuma gadījumā, ja tika veikta tikai kraušana, Izpildītājs iesniedz Līguma 8.9.1.2.apakšpunktā noteiktai Pasūtītāja pilnvarotajai personai 5 (piecu) darbdienu laikā pēc šāda Pakalpojuma sniegšanas.
  5. Ja Pakalpojuma sniegšana bija saistīta ar Mantas transportēšanu, tad pieņemšanas – nodošanas aktu, nepieciešamības gadījumā abpusēji saskaņotu iepakošanas materiālu tāmi, Pušu pilnvaroto personu elektroniski saskaņotu brauciena maršrutu un izmantotā transportlīdzekļa veidu (kravnesība līdz 3,5 tonnām; no 3,5 tonnām līdz 7,5 tonnām vai virs 7,5 tonnām) un rēķinu par iepriekšējā mēnesī sniegto Pakalpojumu Izpildītājs iesniedz Līguma 8.9.1.2.apakšpunktā noteiktai Pasūtītāja pilnvarotajai personai līdz tekošā mēneša 10 (desmitajam) datumam.
  6. Ja Līguma 8.9.1.2.apakšpunktā noteiktā Pasūtītāja pilnvarotā persona neakceptē Līguma 2.11.-2.12.apakšpunktā noteiktos rēķinus, tā rakstiski, norādot iemeslus, par to informē Izpildītāja pilnvaroto personu. Izpildītāja pilnvarotā persona izskata Līguma 8.9.1.2.apakšpunktā noteiktās Pasūtītāja pilnvarotās personas iebildumus 2 (divu) darbdienu laikā pēc iebildumu nosūtīšanas, un, ja Līguma 8.9.1.2.apakšpunktā noteiktās Pasūtītāja pilnvarotās personas iebildumi ir pamatoti, veic korekcijas rēķinos.
  7. Līguma 1.pielikumā Pakalpojuma cenas ir norādītas, paredzot prognozējamo cenu svārstību risku un ir nemainīgas visā Līguma darbības laikā. Pasūtītājs veic samaksu saskaņā ar Līguma 1.pielikumā norādītajām Pakalpojuma cenām, Pušu pilnvaroto personu abpusēji saskaņotu tāmi un degvielas izmaksām.
  8. Pakalpojumā patērētās degvielas cenas tiek noteiktas katru mēnesī no jauna atbilstoši Līguma 2.7.apakšpunkta nosacījumiem
  9. Par samaksas brīdi uzskatāms naudas pārskaitīšanas datums no Pasūtītāja norēķinu konta
  10. Pasūtītājam nav pienākuma iztērēt visu Līguma 2.1.apakšpunktā norādīto Līguma kopējo summu pasūtot Pakalpojumu Līgumā noteiktajā kārtībā.
  11. Ja piemēroto sankciju dēļ Pasūtītājam nav tiesības veikt samaksu Izpildītājam par faktiski sniegto Pakalpojumu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 8.12.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.

1. **Pakalpojuma sniegšanas kārtība**
   1. Izpildītājs apliecina, ka nodrošinās Pakalpojuma sniegšanu atbilstoši Līgumā noteiktām prasībām. Manta kraušanai var atrasties ārpus ēkām, ēkās, ēku dažādos stāvos, piem., Izpildītājam jānodrošina Mantas nonešana no ceturtā un/vai piektā stāva līdz transportēšanas transportlīdzeklim.
   2. Izpildītājs apliecina, ka Pakalpojumu sniegs tikai tie darbinieki, kuriem atbilstoši Pakalpojuma specifikai ir derīgas visas nepieciešamās atļaujas un sertifikāti (atbilstoša kategorija transportlīdzekļa vadīšanai, atbilstoša atļauja darbam ar frontālo iekrāvēju – elektrokāru u.c.), kā arī Izpildītāja pilnvarotām personām būs elektroniski paraksti un Līgumā paredzētos nodošanas – pieņemšanas aktus būs iespējams abpusēji parakstīt ar drošu elektronisko parakstu.
   3. Izpildītājs apliecina, ka Pakalpojuma veikšanai nodrošinās nepieciešamo krāvēju skaitu, aprīkojumu (piem., ratiņi, palīginstrumenti), iepakojumu un atbilstošu transportlīdzekli. Izpildītājs apliecina, ka tā rīcībā būs viss nepieciešamais inventārs un atbilstošs iepakojuma veids, lai nodrošinātu kvalitatīvu Mantas transportēšanu.
   4. Pakalpojuma sniegšanas pieprasījumu Līguma 8.9.1.1.apakšpunktā noteiktā Pasūtītāja pilnvarotā persona piesaka, nosūtot pieprasījumu Izpildītāja pilnvarotai personai uz e-pastu. Pieprasījumā norāda Pakalpojuma ietvaros veicamos darbus saskaņā ar Līguma 1.punktu, to apjomus (vismaz orientējošos), iepakošanas / izpakošanas nepieciešamību, Pakalpojuma izpildes termiņu, nepieciešamā transportlīdzekļa veidu (kravnesību) un Pakalpojuma veikšanas vietas adreses. Ja Mantu pirms transportēšanas būs nepieciešams iepakot, Līguma 8.9.1.1.apakšpunktā noteiktā Pasūtītāja pilnvarotā persona, nosūtot pieteikumu, norāda iepakojamās Mantas veidu un apjomu.
   5. Izpildītāja pilnvarotā persona 1 (vienas) darbdienas laikā no pieprasījuma nosūtīšanas dienas, apstiprina pieprasījuma saņemšanu un nodrošina nepieciešamo krāvēju skaitu, aprīkojumu (ratiņi, palīginstrumenti), iepakojumu un atbilstošu transportlīdzekli (Pakalpojuma veikšanai tiek nodrošināts atbilstošs kravnesības transportlīdzeklis, kas izslēdz atmosfēras iedarbību (lietus, sniegs, vējš utt.)). Ja Izpildītājs uzskata, ka darbu apjoma dēļ nespēs izpildīt darbus Pasūtītāja norādītajā termiņā, tas nekavējoties pēc pieprasījuma nosūtīšanas, bet ne vēlāk kā 2 (divu) stundu laikā, par to paziņo Līguma 8.9.1.2.apakšpunktā noteiktajai Pasūtītāja pilnvarotajai personai. Tādā gadījumā Līguma 8.9.1.2. noteiktā Pasūtītāja pilnvarotā persona un Izpildītāja pilnvarotā persona vienojas par citu darbu izpildes termiņu.
   6. Izpildītājs sniedz Līguma 1.punktā minēto Pakalpojumu Līguma 8.9.1.1.apakšpunktā noteiktās Pasūtītāja pilnvarotās personas pieprasījumā norādītajā adresē, uzsākot darbu veikšanu ne vēlāk kā:
      1. 1 (vienas) darbdienas laikā no Pakalpojuma sniegšanas pieprasījuma nosūtīšanas Līguma 3.4.apakšpunktā noteiktajā kārtībā, ja nav nepieciešama Mantas iepakošana;
      2. 2 (divu) darbdienu laikā no Pakalpojuma sniegšanas pieprasījuma nosūtīšanas Līguma 3.4.apakšpunktā noteiktajā kārtībā, ja nepieciešama Mantas iepakošana.
   7. Ja Līguma 8.9.1.1.apakšpunktā noteiktā Pasūtītāja pilnvarotā persona Līguma 3.4.apakšpunktā noteiktā pieprasījumā norādījusi uz Mantas iepakošanas nepieciešamību, tad Izpildītājs, atkarībā no pārvadājamās Mantas veida, aprēķina, cik daudz un kādi iepakošanas materiāli (piem., pakošanas lentes, plēves u.c.) ir nepieciešami darbu veikšanai. Izpildītājam jānodrošina tāds iepakošanas materiāls, kas izslēdz vai līdz minimumam samazina iespēju Pakalpojuma sniegšanas laikā pārvietojamo Mantu jebkādā veidā bojāt, skrāpēt, piem., datortehnikas iesaiņošana burbuļplēvē. Šādā gadījumā pirms Pakalpojuma nodrošināšanas, Pušu pilnvarotās personas savstarpēji saskaņo iepakošanas izmaksas (saskaņo iepakošanas izmaksu tāmi). Izpildītājs, iepakošanas materiālus piegādā, ierodoties veikt Pakalpojuma ietvaros veicamos darbus.
   8. Izpildītājs veic Pakalpojuma sniegšanu saskaņā ar Līguma noteikumiem Pasūtītāja norādītajā vietā un norādītajā termiņā.
   9. Līguma 8.9.1.2.apakšpunktā noteiktajai Pasūtītāja pilnvarotajai personai vai Pasūtītāja darbiniekam, ko deleģē Līguma 8.9.1.2.apakšpunktā noteiktā Pasūtītāja pilnvarotā persona, ir tiesības uzraudzīt un kontrolēt darbu veikšanas procesu. Izpildītājs, sniedzot Pakalpojumu, ievēro Līguma 8.9.1.2.apakšpunktā noteiktās Pasūtītāja pilnvarotās personas vai Pasūtītāja darbinieka, ko deleģējusi Līguma 8.9.1.2.apakšpunktā noteiktā Pasūtītāja pilnvarotā persona, norādījumus.
   10. Ja tika veikta Mantas iepakošana, tad Izpildītājs, pabeidzot Pakalpojuma sniegšanu, atbrīvo Mantu no iepakojuma un iepakojumu aiztransportē.
   11. Izpildītājam ne vēlāk kā 1 (vienas) darbdienas laikā pēc Līguma 8.9.1.1.apakšpunktā noteiktās Pasūtītāja pilnvarotās personas pieprasījuma par nepieciešamajiem pārvietošanas pakalpojumiem Līguma 3.4.apakšpunktā noteiktajā kārtībā nosūtīšanas, jānosūta Līguma 8.9.1.2.apakšpunktā noteiktai Pasūtītāja pilnvarotajai personai informācija par pārvietošanas pakalpojumos iesaistītajiem Izpildītāja darbiniekiem (katra darbinieka vārds, uzvārds un personas kods), lai nodrošinātu nepieciešamās apsardzes režīma caurlaides.
   12. Pēc visu saskaņā ar Līguma 3.4.apakšpunktu saņemtajā pieprasījumā norādīto Pakalpojumu izpildes Līguma 8.9.1.2.apakšpunktā noteiktā Pasūtītāja pilnvarotā persona un Izpildītāja pilnvarotā persona paraksta Pakalpojuma nodošanas – pieņemšanas aktu saskaņā ar Līguma 2.pielikumā norādīto paraugu, kurā jāietver vismaz šāda informācija: darbu veikšanas datums, darbu veikšanas vieta, darbu veikšanā iesaistīto darbinieku skaits un patērētais laiks, pārvietojamās Mantas daudzums, Transportēšanas maršruts un nobraukto kilometru daudzums, transportlīdzekļa veids (kravnesība), kā arī iepakošanas materiālu apjoms un summa. Līguma 8.1.9.2.apakšpunktā noteiktā Pasūtītāja pilnvarotā persona, konstatējot sniegtā Pakalpojuma izpildes termiņa kavēšanu, to norāda aktā, kā arī norāda līgumsoda piemērošanas pamatojumu atbilstoši Līguma konkrētam apakšpunktam.
   13. Ja Līguma 8.9.1.2.apakšpunktā noteiktā Pasūtītāja pilnvarotā persona neakceptē nodošanas – pieņemšanas aktu, tā rakstiski, norādot iemeslus, par to informē Izpildītāja pilnvaroto personu. Izpildītāja pilnvarotā persona izskata Līguma 8.9.1.2.apakšpunktā noteiktās Pasūtītāja pilnvarotās personas iebildumus 2 (divu) darbdienu laikā pēc iebildumu nosūtīšanas, un, ja Līguma 8.9.1.2.apakšpunktā noteiktās Pasūtītāja pilnvarotās personas iebildumi ir pamatoti, veic korekcijas nodošanas – pieņemšanas aktā.
   14. Pasūtītājs apņemas savlaicīgi veikt visus maksājumus Līguma 2.9.apakšpunktā paredzētajā kārtībā.
2. **Pušu atbildība**
   1. Ja Izpildītājs neuzsāk Līguma 1.punktā minētos darbus Līguma 3.4.apakšpunktā paredzētajā termiņā, vai arī tos nepabeidz Pakalpojuma sniegšanas pieprasījumā norādītajā termiņā (datums, kad darbi pabeigti tiek norādīts darbu nodošanas – pieņemšanas aktā), Pasūtītājs prasa un Izpildītājs maksā līgumsodu 20 EUR (divdesmit *euro*) apmērā par katru nokavēto Pakalpojuma sniegšanas uzsākšanas dienu un/vai katru dienu, kas pārsniedz Pakalpojuma sniegšanas pieprasījumā norādīto termiņu par katru Līguma 1.punktā minēto Pakalpojuma veidu un gadījumu atsevišķi, ciktāl šāds kavējums nav radies Pasūtītāja darbības vai bezdarbības dēļ. Katra šāda līgumsoda pieaugums apstājas, sasniedzot 10 % (desmit procentus) no attiecīgajā pieprasījumā un rēķinā norādīto veicamo darbu kopējās vērtības.
   2. Ja Izpildītājs pēc Līguma noslēgšanas atsakās uzsākt Pakalpojuma sniegšanu Pasūtītājs prasa un Izpildītājs maksā līgumsodu 500 EUR (pieci simti *euro*).
   3. Pakalpojuma ietvaros veicamo darbu uzsākšanas/izpildes termiņa kavējuma laikā ieskaita visu laika periodu, kas pārsniedz šo termiņu līdz dienai, kad Izpildītājs veic Līguma, tā pielikumu un Pakalpojuma pieprasījuma prasībām atbilstošu Pakalpojumu un Līguma 8.9.1.2.apakšpunktā noteiktā Pasūtītāja pilnvarotā persona paraksta darbu nodošanas – pieņemšanas aktu.
   4. Ja Izpildītājs neievēro Līguma 6.punktā noteiktos konfidencialitātes nosacījumus, Pasūtītājs prasa un Izpildītājs maksā līgumsodu 1 000 EUR (viens tūkstotis *euro*) apmērā par katru konfidencialitātes pārkāpšanas gadījumu.
   5. Par Līguma 3.10.apakšpunktā noteikto iepakojumu materiālu neaiztransportēšanu Pasūtītājs prasa un Izpildītājs maksā līgumsodu 100 EUR (viens simts *euro*) apmērā par katru konstatēto saistību neizpildes gadījumu.
   6. Par nekvalitatīva Pakalpojuma sniegšanu, piem., Pakalpojumu sniedz darbinieki, kas ir alkohola reibumā, tiek bojāta iepakota Manta, Pasūtītājs prasa un Izpildītājs maksā līgumsodu 50 EUR (viens simts *euro*) apmērā par katru pārkāpuma gadījumu.
   7. Par Līguma 2.10.apakšpunktā noteiktā maksājuma termiņa kavējumu Izpildītājs prasa un Pasūtītājs maksā līgumsodu 0,1 % (desmitās daļas no viena procenta) apmērā no termiņā nesamaksātās summas par katru kavēto dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10 % (desmit procentus) no termiņā nesamaksātās summas.
   8. Pasūtītājs neatbild par Izpildītāja saistībām, kuras tas uzņēmies attiecībā pret trešajām personām sakarā ar Līguma izpildi.
   9. Pusēm ir pienākums atlīdzināt otrai Pusei nodarītos zaudējumus, ja tādi ir radušies Puses darbības vai bezdarbības rezultātā, un ir konstatēts un pierādīts zaudējumu esamības fakts un zaudējumu apmērs, kā arī cēloniskais sakars starp attiecīgo darbību vai bezdarbību un nodarītajiem zaudējumiem.
   10. Līgumsoda samaksa neatbrīvo Puses no saistību izpildes un zaudējumu atlīdzināšanas pienākuma.
   11. Par Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Izpildītājam 1 (viena) mēneša laikā sniegt atbildi par savu izvēli – līgumsodu ietvert nākamajā Pasūtītājam maksājamā summā (dzēst ieskaita veidā) vai nomaksāt vienā mēnesī, nepārsniedzot Līguma spēkā esamības termiņu.
   12. Ja Izpildītājs, piekrīt līgumsodu dzēst ieskaita veidā, tad Izpildītājs izrakstot nākamo rēķinu par sniegto Pakalpojumu rēķinā norāda Pakalpojuma kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu. Ja nākamā Pasūtītāja maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām Pasūtītājam maksājamām summām.
   13. Ja Izpildītājs neveic aprēķinātā līgumsoda samaksu Līguma 4.11.apakšpunktā norādītajā termiņā vai līgumsoda samaksa netiek veikta ieskaita veidā, Pasūtītājs aprēķināto līgumsoda summu ietur vienpersoniski ieskaita veidā.
   14. Ja nokavēta kādas Līgumā noteiktās saistības izpilde, līgumsods katrā atsevišķā tā piemērošanas gadījumā aprēķināms par periodu, kas sākas nākamajā kalendāra dienā pēc Līgumā noteiktās saistības izpildes termiņa un ietver dienu, kurā saistība izpildīta. Līgumsodu aprēķina no attiecīgās summas bez PVN.
3. **Līguma darbības termiņš**
   1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
   2. Pasūtītājs ir tiesīgs pasūtīt Izpildītājam Līgumā noteikto Pakalpojumu sniegšanu līdz brīdim, kamēr iestājas vismaz viens no šādiem nosacījumiem (atkarībā no tā, kurš nosacījums iestājas pirmais:
      1. ir pagājis 1 (viens) gads no Līguma noslēgšanas dienas;
      2. Pasūtītājs ir iztērējis Līguma 2.1.apakšpunktā noteikto Līguma kopējo summu.
   3. Līgums ir spēkā līdz Pušu saistību pilnīgai izpildei.
   4. Pusēm ir tiesības vienpusēji izbeigt Līguma darbību, 30 (trīsdesmit) dienas iepriekš rakstiski paziņojot par to otrai Pusei.
   5. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Izpildītājam:
      1. ja atbilstoši Starptautisko un Latvijas Republikas nacionālo sankciju likumam Līguma 8.12.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
      2. ja uz Izpildītāju Līguma spēkā esības laikā iestājas kāds no nosacījumiem, kas izriet Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
4. **Informācijas neizpaušana un fizisko personu datu aizsardzība**
   1. Par neizpaužamu informāciju Līguma izpratnē Puses uzskata jebkādu informāciju, kas Izpildītājam vai tā darbiniekiem kļuvusi zināma saistībā ar Līguma izpildi (turpmāk – Neizpaužama informācija).
   2. Par Neizpaužamu informāciju uzskatāma informācija saskaņā ar Līguma 6.1.apakšpunktā norādīto neatkarīgi no tā, kādā formā šī informācija ir ietverta, izveidota vai uzglabāta, t.i., tā var būt mutiskā, rakstiskā, elektroniskā vai jebkāda veida datu nesējos noformētā formā.
   3. Līguma ietvaros Neizpaužamu informāciju ir tiesīgs lietot tikai Izpildītājs un tā darbinieki, ja vien Līgumā nav noteikts savādāk vai Puses Līguma darbības laikā rakstiski nevienojas citādi.
   4. Pasūtītājs bez īpašām atsaucēm un norādēm ir tiesīgs izmantot Neizpaužamu informāciju jebkurā laikā un veidā, pats nosakot, kā to izlietot.
   5. Puses ar Neizpaužamas informācijas prettiesisku izpaušanu saprot Neizpaužamas informācijas nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos (CD, DVD, zibatmiņās, kā arī citos informācijas datu nesējos), izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar Neizpaužamu informāciju.
   6. Neizpaužamas informācijas aizsardzības noteikumi neattiecas uz šādu informāciju:
      1. kura tās iegūšanas laikā vai pēc tam ir kļuvusi likumīgā kārtā publiski pieejama (tādējādi, nav attiecināms uz gadījumiem, kad informācija kļūst pieejama Līguma noteikumu neizpildes rezultātā Izpildītāja, tā darbinieku vai tā piesaistīto apakšuzņēmēju rīcības dēļ);
      2. kura bija likumīgā kārtā Izpildītājam vai tā darbiniekiem pieejama pirms tās saņemšanas no Pasūtītāja (pierādāms ar rakstiskiem oficiāliem dokumentiem);
      3. kura saskaņā ar Latvijas Republikas normatīvajiem aktiem ir atklāta vai kuru valdības, valsts vai pašvaldību iestādes noteikušas par atklātu;
      4. kura, ievērojot Latvijas Republikas normatīvo aktu prasības, ir jāsniedz valsts vai pašvaldību iestādēm, kuras saskaņā ar normatīvajos aktos šīm iestādēm dotajām tiesībām padara saņemto informāciju par atklātu un publiski pieejamu;
      5. kura oficiāli ir publicēta Pasūtītāja interneta tīmekļa vietnē, preses izdevumos, grāmatās, publiski pieejamos informatīvos katalogos, bukletos, informatīvos iespiedmateriālos un reklāmās.
   7. Par Līguma izpildes laikā iegūtajiem dokumentiem, kas satur vai var saturēt fizisko personu datus, tad Pusēm ir tiesības apstrādāt no citas Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” (turpmāk – Regula) un Latvijas Republikas normatīvajos aktos noteiktās prasības šādu datu apstrādei un aizsardzībai. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai Regulas vai Latvijas Republikas normatīvie akti paredz šādu datu nodošanu. Puses apņemas iznīcināt no otras Puses iegūtos dokumentus, kas satur vai var saturēt fizisko personu datus, ja izbeidzas nepieciešamība tos apstrādāt Līguma izpildes nodrošināšanai. Izpildītājam ir pienākums, nodrošinot Līguma 1.punkta izpildi, īstenot atbilstošus tehniskos un organizatoriskos pasākumus, lai ievērotu Regulas un Latvijas Republikas normatīvajos aktos noteiktās prasības attiecībā uz fizisko personu datu aizsardzību.

1. **Nepārvarama vara**
   1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā.
   2. Par nepārvaramu varu netiek uzskatīti Izpildītāja darbinieku nepieejamība darba nespējas vai citu iemeslu dēļ (ja vien minētās problēmas tieši neizriet no nepārvaramas varas).
   3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam, nepieciešamības gadījumā, jāpievieno apstiprinājums, ko izsniegušas kompetentas iestādes un kas satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
   4. Puses tiek atbrīvotas no atbildības saskaņā ar Līguma 7.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību, par to rakstveidā brīdinot otru Pusi vismaz 15 (piecpadsmit) dienas iepriekš.
   5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.
2. **Citi noteikumi**
   1. Līgums atspoguļo Pušu vienošanos attiecībā uz Līguma priekšmetu. Puses apliecina, ka tām ir visas nepieciešamās tiesības un pilnvaras Līguma noslēgšanai un izpildei.
   2. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušupienākums ir piemērot Līgumu atbilstoši spēkā esošajiem normatīvajiem aktiem.
   3. Ja kādai no Pusēm tiek mainīts juridiskais statuss, Pušu pilnvarotās personas vai kādi Līgumā minētie Pušu vai to pilnvaroto personu rekvizīti – tālruņa numuri, elektroniskā pasta adreses, adreses, u.c. šāda veida informācija, tad tā nekavējoties rakstiski paziņo par to otrai Pusei. Šāds paziņojums kļūst saistošs otrai Pusei 8. (astotajā) dienā pēc tā nosūtīšanas dienas. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darba dienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz visiem Līgumā un tā pielikumos minētajiem Pušu pārstāvjiem (atbildīgajām personām, kontaktpersonām) un to rekvizītiem. Vēstules par Pasūtītāja pilnvaroto personu vai to rekvizītu maiņu no Pasūtītāja puses ir tiesīgs parakstīt Valsts ieņēmumu dienesta pastāvīgās struktūrvienības vadītājs, vadītāja vietnieks vai persona, kura viņu aizvieto.
   4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. Izpildītājs brīdina Pasūtītāju par šādu apstākļu iestāšanos vismaz 1 (vienu) mēnesi iepriekš.
   5. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikas normatīvajos aktos noteiktajā kārtībā.
   6. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
   7. Jebkuri grozījumi un labojumi Līgumā stājas spēkā tikai tad, ja tie noformēti rakstveidā un tos parakstījušas abas Puses, izņemot Līguma 2.10.apakšpunktā un 8.3.apakšpunktā noteiktās informācijas nomaiņas gadījumā.
   8. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajam personām bez otras Puses rakstiskas piekrišanas.
   9. Puses Līgumā noteikto saistību izpildes nodrošināšanai pilnvaro šādas personas:
      1. no Pasūtītāja puses:
         1. pilnvarotās personas, kuras ir tiesīgas nosūtīt Līguma 3.4.apakšpunktā minēto Pakalpojuma sniegšanas pieprasījumu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
         2. pilnvarotās personas, kuras ir tiesīgas parakstīt Līgumā noteiktos nodošanas – pieņemšanas aktus, nosūtīt pretenziju, kā arī risināt citus organizatoriskos jautājumus, kas saistīti ar Līguma izpildi:\_\_\_\_\_\_\_\_\_\_\_\_\_\_\_;
      2. no Izpildītāja puses;\_\_\_\_\_\_\_\_\_\_\_\_\_\_\_\_\_\_\_.
   10. Pasūtītāja un Izpildītāja (to pilnvaroto personu, kas noteiktas Līguma 8.9.apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. Ja e-pasts nosūtīts pēc plkst.16.00, tad uzskatāms, ka tas ir nosūtīts nākamajā darba dienā. E-pasta vēstule Pusēm, ir saistoša tikai tad, ja vēstule sūtīta no Līgumā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas par Līgumā noteikto termiņu neievērošanu.
   11. Līguma 8.9.1.apakšpunktā norādītās Pasūtītāja pilnvarotās personas nav pilnvarotas izdarīt labojumus vai grozījumus Līgumā un tā pielikumos.
   12. Izpildītājs 2 (divu) darba dienu laikā rakstveidā informē Pasūtītāju:
       1. par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
       2. ja mainās Izpildītājadalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta.
   13. Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
   14. Līgums sagatavots latviešu valodā elektroniska dokumenta veidā un parakstīts ar drošu elektronisko parakstu.
3. **Pušu rekvizīti**

|  |  |
| --- | --- |
| Pasūtītājs:  **Valsts ieņēmumu dienests**  Talejas iela 1, Rīga, LV-1978  Nodokļu maks. reģ. Nr. 90000069281  PVN maksātāja Nr. LV90000069281  Tālr.: 67122689  E-pasts: [vid@vid.gov.lv](mailto:vid@vid.gov.lv)  E-Adrese: \_DEFAULT@90000069281  *Norēķinu rekvizīti:*  Valsts kase  Kods: TRELLV22  Konta Nr.: LV26TREL2130056037000 | Izpildītājs  **Nosaukums**  Adrese  Vienotais reģ. Nr.  PVN maksātāja Nr.  Tālr.:  E-pasts:  E-Adrese:  *Norēķinu rekvizīti:*  Kredītiestāde  Kods:  Konta Nr.: |
| Ģenerāldirektor\_ \_\_\_\_\_\_\_\_\_\_\_\_\_\_\_\_\_  (paraksts\*) | Amats, vārds, uzvārds  (paraksts\*) |

\*DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

**1.pielikums**

Līgumam Nr. FM VID 2024/124-2

Dokumenta datums ir tā

elektroniskās parakstīšanas datums

**PAKALPOJUMA SNIEGŠANAS CENAS**

**Valsts ieņēmumu dienests**, kā vārdā saskaņā ar \_\_\_\_\_\_\_\_\_\_\_\_\_\_\_ rīkojas tā ģenerāldirektor\_ \_\_\_\_\_\_\_\_\_\_\_\_\_\_\_\_\_\_ (turpmāk – Pasūtītājs), no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, kā vārdā saskaņā ar \_\_\_\_\_\_\_\_\_\_\_\_\_ rīkojas tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Izpildītājs), no otras puses, abi kopā saukti arī kā “Puses”, bet atsevišķi kā “Puse”, vienojas par šādām Pakalpojuma sniegšanas cenām:

*(pielikums tiks papildināts ar pretendenta piedāvājuma 4.punktu “Finanšu piedāvājums” un izvēlētā pretendenta piedāvājumu)*

Pušu paraksti

|  |  |
| --- | --- |
| Pasūtītājs | Izpildītājs |
| Ģenerāldirektor\_ \_\_\_\_\_\_\_\_\_\_\_\_\_\_\_\_\_  (paraksts\*) | Amats, vārds, uzvārds  (paraksts\*) |

\*DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

**2.pielikums**

Līgumam Nr. FM VID 2024/124-2

Dokumenta datums ir tā

elektroniskās parakstīšanas datums

***PARAUGS***

**AKTS**

**par sniegtajiem pakalpojumiem**

|  |
| --- |
| **PAKALPOJUMU NODOŠANAS - PIEŅEMŠANAS AKTS Nr.\_\_**  pie 202\_.gada \_\_.\_\_\_\_\_\_\_\_\_\_\_\_\_\_\_\_ līguma Nr. FM VID 2024/124-2  “Kraušanas vai kraušanas un transportēšanas pakalpojumu nodrošināšana Latgalē un Sēlijā”  \_\_\_\_\_\_\_\_, 202\_ .gada \_\_\_.\_\_\_\_\_\_\_\_\_\_\_  (vieta)  Valsts ieņēmumu dienests, tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā (turpmāk – Pasūtītāja pilnvarotā persona), no vienas puses, un \_\_\_\_\_\_\_ “\_\_\_\_\_\_\_\_\_\_\_\_\_\_\_” tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā (turpmāk – Izpildītāja pilnvarotā persona), no otras puses, abi kopā – Puses, saskaņā ar 202\_.gada \_\_\_. \_\_\_\_\_\_\_\_\_\_ līguma Nr. FM VID 2024/124-2 “Kraušanas vai kraušanas un transportēšanas pakalpojumu nodrošināšana Latgalē un Sēlijā” (turpmāk – Līgums) 3.12.apakšpunktu, paraksta šādu nodošanas-pieņemšanas aktu (turpmāk – Akts):  1. Akts sastādīts par to, ka pēc Valsts ieņēmumu dienesta 202\_.gada \_\_\_\_.\_\_\_\_\_\_\_\_ pieteikuma sniegti šādi pārvietošanas Pakalpojumi:  Maršruts -  Veikto pārvietošanas Pakalpojumu apjoms:   1. Mantas no 100kg līdz 500kg (manta ir iepakojumos vai vienībās no 100kg līdz 500kg) pārvietošana: \_\_\_\_\_gab.; 2. Mantas no 100kg līdz 500kg (manta ir iepakojumos vai vienībās no 100kg līdz 500kg) nonešana/uznešana, ja nav iespējams izmantot liftu: 3. \_\_\_\_\_gab.\_\_\_\_\_\_\_\_\_ēkas stāvu skaits; 4. \_\_\_\_\_gab.\_\_\_\_\_\_\_\_\_ēkas stāvu skaits; 5. \_\_\_\_\_gab.\_\_\_\_\_\_\_\_\_ēkas stāvu skaits; 6. …. 7. Mantas virs 500kg (manta ir iepakojumos vai vienībās virs 500kg) pārvietošana: \_\_\_\_\_\_gab.; 8. Mantas virs 500kg (manta ir iepakojumos vai vienībās virs 500kg) nonešana/uznešana, ja nav iespējams izmantot liftu: 9. \_\_\_\_\_gab.\_\_\_\_\_\_\_\_\_ēkas stāvu skaits; 10. \_\_\_\_\_gab.\_\_\_\_\_\_\_\_\_ēkas stāvu skaits; 11. \_\_\_\_\_gab.\_\_\_\_\_\_\_\_\_ēkas stāvu skaits; 12. …. 13. Viena darbinieka pakalpojumi, veicot mazgabarīta mantas (manta iepakojumos vai vienībās līdz 100kg) pārvietošanu: \_\_\_\_\_\_ stundas un iesaistīto cilvēku skaits: \_\_\_\_\_; 14. Transportēšana ar transportlīdzekļa kravnesību līdz 3,5 tonnām: \_\_\_\_\_\_ km un patērētais degvielas apjoms \_\_\_\_\_\_\_\_\_\_\_\_\_litri (saskaņā ar Līguma 2.7.apakšpunkta nosacījumiem); 15. Transportēšana ar transportlīdzekļa kravnesību no 3,5 tonnām līdz 7,5 tonnām: \_\_\_\_\_\_\_km un patērētais degvielas apjoms \_\_\_\_\_\_\_\_\_\_litri (saskaņā ar Līguma 2.7.apakšpunkta nosacījumiem); 16. Transportēšana ar transportlīdzekļa kravnesību virs 7,5 tonnām: \_\_\_\_\_\_\_\_\_\_\_\_\_\_km un patērētais degvielas apjoms \_\_\_\_\_\_ litri (saskaņā ar Līguma 2.7.apakšpunkta nosacījumiem). 17. Izlietoti iepakošanas materiāli: \_\_\_\_\_\_apjoms, \_\_\_\_\_\_\_\_\_summa.   2. Izpildītājam ir/nav (neatbilstošo izsvītrot) izteiktas pamatotas Pasūtītāja pretenzijas par veikto Pakalpojumu kvalitāti, tajā skaitā, vai ir noticis Pakalpojuma izpildes kavējums un ir piemērojams līgumsods (norādot kavējuma apmēru un līgumsoda piemērošanas pamatojumu):  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3. Akts satur pilnīgu Pušu vienošanos.  4. Akts kalpo kā pamats rēķina sagatavošanai.  5. Akts ir sastādīts latviešu valodā elektroniskā dokumenta formā.  Pušu paraksti:  Pasūtītāja pilnvarotā persona Izpildītāja pilnvarotā persona  \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_  /\_\_\_\_\_\_\_\_\_\_\_\_\_\_\_/ /\_\_\_\_\_\_\_\_\_\_\_\_\_\_\_\_/ |

Pušu paraksti

|  |  |
| --- | --- |
| Pasūtītājs | Izpildītājs |
| Ģenerāldirektor\_ \_\_\_\_\_\_\_\_\_\_\_\_\_\_  (paraksts\*) | Amats, vārds, uzvārds  (paraksts\*) |

\*DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU